Source: https://www.riigiteataja.ee/akt/427112013022?leiaKehtiv
Timestamp: 2020-02-18 23:19:57+00:00
Document Index: 6474658

Matched Legal Cases: ['§ 2', '§ 3', '§ 4', '§ 22', '§ 35', '§ 2', '§ 3', '§ 4']

Valla asutuste asutamise, tegevuse, ümberkorraldamise ja lõpetamise kord – Riigi Teataja
Valla asutuste asutamise, tegevuse, ümberkorraldamise ja lõpetamise kord
Valla asutuste asutamise, tegevuse, ümberkorraldamise ja lõpetamise kord - sisukord
§ 2 Asutuse tegevus
§ 3 Asutuse ümberkorraldamine
§ 4 Asutuse tegevuse lõpetamine
RT IV, 27.11.2013, 22
Vastu võetud 16.10.2012 nr 62
Määrus kehtestatakse kohaliku omavalitsuse korralduse seaduse § 22 lõike 1 punkti 37 ja § 35 lõike 2 alusel.
(1) Käesolevat korda rakendatakse üldsätetena Kehtna Vallavalitsuse hallatavate asutuste (edaspidi tekstis asutus) moodustamisel, tegevuse korraldamisel, ümberkorraldamisel ning tegevuse lõpetamisel.
(2) Asutus on valla omanduses olev ja Kehtna Vallavalitsuse (edaspidi tekstis vallavalitsus) haldusalas tegutsev organisatsiooniliselt iseseisev institutsioon, mille ülesandeks on vallale vajalike teenuste osutamine või omavalitsusele pandud kohustuste täitmine.
(3) Asutuse moodustamise, ümberkorraldamise ja tegevuse lõpetamise otsustab Kehtna Vallavolikogu (edaspidi vallavolikogu).
(4) Asutus on vallaeelarvest finantseeritav asutus, mille põhiülesanne ei ole avaliku võimu teostamine. Asutus ei ole juriidiline isik. Asutuse kõrgemalseisev asutus on vallavalitsus.
(5) Ettepaneku vallavolikogule asutuse asutamiseks esitab vallavalitsus.
(6) Asutuse tegevuse sätestab detailsemalt asutuse põhimäärus, mille kinnitab ning muudab vallavolikogu.
§ 2. Asutuse tegevus
(1) Asutus juhindub oma tegevuses riigi ja valla õigusaktidest.
(2) Töötamine asutuses toimub töölepingu alusel ja töösuhteid reguleerivates õigusaktides sätestatud korras.
(3) Asutust juhib asutuse juht (direktor, juhataja), kellega sõlmib, muudab ja ütleb üles töölepingu vallavanem.
(4) Asutuse juht:
1) juhib asutust, tagades asutuse põhimääruses ettenähtud ülesannete täitmise ja kannab isiklikku vastutust asutuse üldseisundi, varade säilimise, arengu ja rahaliste vahendite õiguspärase kasutamise üle;
2) tegutseb asutuse nimel ja esindab asutust temale antud pädevuse piirides kõigis riigi- ja omavalitsusorganites ja -asutustes ning suhetes teiste juriidiliste ja füüsiliste isikutega;
4) kinnitab töötajate ametijuhendid ning sõlmib, peatab, muudab ja ütleb üles töötajatega töölepinguid;
5) esitab asutuse eelarve projekti;
6) annab oma pädevuse piires asutuse töö sisemiseks korraldamiseks käskkirju ja kontrollib nende täitmist;
7) täidab muid õigusaktidest või töö üldisest käigust tulenevaid ülesandeid.
(5) Asutuse struktuuri ja töötajate koosseisu kinnitab ning muudab vallavalitsus.
(6) Asutuse valduses olevat vallavara kasutab asutus sihtotstarbeliselt oma ülesannete täitmiseks. Asutuse valduses oleva vallavaraga võib tehinguid sooritada valla õigusaktidega sätestatud juhtudel ja korras.
(7) Asutuse põhimääruses ettenähtud tasuliste teenuste hinnad kehtestab vallavalitsus.
§ 3. Asutuse ümberkorraldamine
(1) Vallavalitsus valmistab ette asutuse ümberkorraldamiseks otsuse eelnõu ja esitab selle vallavolikogule.
(2) Asutuse tegevuse ümberkorraldamise viib läbi vallavalitsuse poolt määratud komisjon.
§ 4. Asutuse tegevuse lõpetamine
(1) Asutuse tegevus lõpetatakse, kui:
1) asutuse täidetavate ülesannete äralangemisel puudub vajadus tegevust jätkata;
2) puudub vajadus osutada teenuseid asutusena;
3) see tuleneb seadusest, valla arengukavast, vallavolikogu õigusaktist;
4) esinevad muud tegevuse lõpetamist tingivad objektiivsed asjaolud.
(2) Asutuse tegevuse lõpetamiseks otsuse eelnõu valmistab ette vallavalitsus ja esitab selle vallavolikogule.
(3) Asutuse tegevuse lõpetamise viib läbi vallavalitsuse poolt kinnitatud komisjon. Komisjoni koosseisu, töö alustamise ja lõpetamise aja, töökorra ja kohustused kinnitab vallavalitsus korraldusega.
(4) Tegevust lõpetavas asutuses viiakse läbi asutuse valduses oleva vallavara inventuur vastavalt vallavalitsuse korraldusele.
(1) Asutus loetakse moodustatuks, ümberkorraldatuks või tema tegevus lõppenuks vallavolikogu õigusaktis märgitud kuupäevast.
(2) Käesoleva korra nõudeid järgides moodustatud asutus registreeritakse riigi ja kohaliku omavalitsuse asutuste riiklikus registris vastavalt selle registri pidamise põhimääruses kehtestatud korrale.
(3) Asutuse andmed, kelle tegevus on lõpetatud käesoleva korra nõudeid järgides, kantakse riigi ja kohaliku omavalitsuse asutuste riikliku registri arhiivi vastavalt selle registri pidamise põhimääruses kehtestatud korrale.
(4) Asutuse tegevuse lõpetamise korral säilitatakse vallavara üleandmise-vastuvõtmise akt ja asjaajamise üleandmise-vastuvõtmise akt vallavalitsuses.
Määrus jõustub 22. oktoobril 2012. a.